Diari Oficial de la Generalitat Valenciana


Sumari del DOGV 3617, del 03-11-1999 (1999/8892)

Rotlle d'apel·lació número 1.044/1998. Cèdula de notificació.
-------------------------------------------------------------

### Dades del document

Número de DOGV
:   3617

Data del DOGV
:   03-11-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8892


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.044/1998. Cèdula de notificació. [1999/A8892]
  
La Secció Sisena de l'Audiència Provincial de València ha dictat, en el rotlle d'apel·lació número 1.044/1998, la sentència que té l'encapçalament, decisió i interlocutòria aclaridora següents:
  
Audiència Provincial de València
  
Secció Sisena
  
Sentència número 716
  
- Presidenta: Ana Pérez Tórtola.
  
- Magistrats:
  
· Purificación Martorell Zulueta.
  
· Juan Fermín Prado Arditto.
  
València, 28 de juny de 1999
  
La Secció Sisena d'aquesta Audiència Provincial de València, integrada pels magistrats anotats al marge, i sent-ne ponent Purificación Martorell Zulueta, ha vist aquest recurs d'apel·lació contra la sentència de 30 de juliol de 1998, les actuacions de judici verbal 323/1998, tramitades pel Jutjat de Primera Instància número 15 de València.
  
Han sigut part en el recurs, com a apel·lant, el senyor Francisco Ballesteros Segovia, representat pel procurador dels tribunals Juan Ruiz Martín, i igualment, com a apel·lant, l'entitat Mutualidad de Levante i la senyora Begoña Tortajada Pérez, representades per la procuradora dels tribunals Teresa Pérez Orero, i com a part apel·lada la senyora Amparo Pérez Nacher.
  
Decisió
  
Atenent el que s'ha exposat, la Secció Sisena de l'Audiència Provincial de València, en nom i representació del rei, i per l'autoritat conferida per la Constitució aprovada pel poble espanyol,
  
Decideix.
  
1. Estimar el recurs d'apel·lació interposat pel senyor Francisco Ballesteros i, amb l'estimació de la demanda formulada per aquest, condemnar la senyora Amparo Pérez Nacher, senyora Begoña Tortajada Pérez i Mutualidad de Levante a pagar conjuntament i solidàriament a l'actor la quantitat de 136.075 pessetes més els interessos de l'article 20 de la LCS des de la data del sinistre pel que fa a la companyia asseguradora, i la imposició als demandats de les costes processals causades.
  
2. Desestimar l'adhesió a l'apel·lació formulada per la senyora Begoña Tortajada i Mutualidad de Levante i desestimar la demanda reconvencional formulada contra el senyor Francisco Ballesteros Segovia, a qui s'absol d'aquestes demandes amb la imposició a la reconvenient de les costes de la reconvenció.
  
3. No pertoca fer cap pronunciament quant a les costes derivades del primer dels recursos, i s'imposa a la senyora Begoña Tortajada i Mutualidad de Levante les costes derivades del recurs adhesiu.
  
Quan pertoque, torneu les actuacions al jutjat de procedència, amb el certificat d'aquesta sentència, perquè s'execute i es complisca.
  
València, 6 de setembre de 1999
  
Audiència Provincial de València
  
Secció Sisena
  
- Presidenta: Ana Pérez Tórtola.
  
- Magistrats:
  
· Purificación Martorell Zulueta.
  
· Juan Fermín Prado Arditto.
  
Vist que se n'ha donat compte, i a proposta de la magistrada ponent Purificación Martorell Zulueta.
  
Fets
  
1. En aquest rotlle es va dictar la sentència número 716/1999, de data 28 de juny de 1999, notificada a les parts el passat dia 13 de juliol.
  
2. La part demandant apel·lant, senyor Francisco Ballesteros Segovia, mitjançant un escrit de data 16 de juliol de 1999 del procurador Juan Antonio Ruiz Martín en representació seua i que figura unit al rotlle, sol·licita un aclariment de la sentència en el sentit que s'indica en aquest escrit.
  
Fonaments jurídics
  
Únic. Pertoca aclarir la sentència en els termes sol·licitats i d'acord amb el contingut de l'article 267 de la Llei Orgànica del Poder Judicial, ja que per omissió involuntària no s'inclou en la sentència la quantitat de 36.000 pessetes corresponents al lucre cessant, que resulten acreditades a través de la documental en els folis 16 i 17 en relació amb la testimonial en el foli 48 de les actuacions principals.
  
Part dispositiva
  
Aclarim, en el sentit exposat en l'únic fonament jurídic d'aquesta resolució, la sentència de data 28 de juny de 1999, dictada por aquest tribunal en el rotlle 1.044/1998.
  
Que quede unida definitivament aquesta interlocutòria a la dita sentència. Que se'n prenguen les notes en els registres corresponents, i que se'n done fe en el rotlle per a la seua notificació a les parts.
  
Ho acorden i firmen els senyors del marge.
  
I, perquè així conste i a fi de notificar-la a la part demandada apel·lada incompareguda, senyora Amparo Pérez Nacher, en el Diari Oficial de la Generalitat Valenciana, la firme.